ફ્લૅટ તો નવો મળ્યો, પણ હવે સૌની આંખ ઊઘડી કે અરે, આ તો આપણે દીવો લઈને કૂવામાં પડ્યા! લિફ્ટ અને પાણીના બોરનો ખર્ચ વધ્યો. મંથલી મેઇન્ટેનન્સ હવે બે હજાર રૂપિયા થઈ ગયું. આ ખોટ જેવીતેવી નહોતી. સૌએ વિચાર્યું કે આના કરતાં તો જૂના ફ્લૅટના તમામ રહીશોએ ભેગા મળીને માત્ર રિનોવેશન કરાવ્યું હોત તો સારું હતું. નવો ફ્લૅટ મળ્યો, પણ એ નાનો મળ્યો અને મંથલી મેઇન્ટેનન્સ તોતિંગ થઈ ગયું! લેકિન અબ પછતાએ હોત ક્યા જબ ચિડિયા ચુગ ગઈ ખેત!